pt es es gl gl fr gl gl gl gl es ja gl gl gl gl gl en gl gl gl gl gl gl fr gl gl en es es es gl gl gl gl gl gl gl gl gl gl gl gl gl gl gl gl gl en gl gl es es es gl ja gl gl ja gl pt fr gl gl es es es gl gl fr gl gl gl en gl gl es ja gl gl es es es gl gl ja gl gl gl gl gl gl gl es fr gl gl gl gl gl ja gl gl gl fr gl gl gl gl gl gl gl es es es es gl es gl es es es es es es gl gl es gl gl gl gl pt it it it pt gl it it pt ca gl es
lunes, 18 de febrero de 2013
3 victorias de 4 encontros. Non está mal!
C.V.RIANXO 3 - 1 BURGAS VOLEI   LIGA GALEGA INFANTIL MASCULINA
Facía dende a primeira xornada que os infantís non se encontraban ca victoria, e que mellor que facelo fronte o seu rival directo por ser o pechacancelas da táboa, o Burgas Volei.
Logo de uns últimos adestramentos moi bos por parte dos pequenos, chegou o día de levar á práctica todo o aprendido. E así foi. Logo dun primeiro set plagado de erros polo noso lado, os infantís déronse conta do que había que facer para levarse o encontro e comezaron a asegurar cada balón. Isto, xunto co bo traballo en defensa, dificultaba ós ourensáns a suma de puntos, que cada vez lles costaba máis. Co número de erros reducido ó mínimo, incluso no saque, que viña sendo un lastre nos últimos encontros, os rapaces superon controlar o partido a partir do segundo set e asegurarse unha victoria cuns parciais moi cómodos.
Esta victoria aúpa ós infantís ó 6º posto da clasificación, e aínda que non está todo decidido a falta de 4 xornadas para rematar a competición, os infantís teñen case asegurado o non-último posto.
Esta xornada levaraos a terras lucenses o sábado pola mañá para enfrontarse ó peor dos rivais posibles, o EMEVE, primeiro clasificado. Sorte!
C.V.SANTIAGO 3 - 0 C.V.RIANXO   LIGA ZONAL CADETE FEMENINA
Clara derrota das cadetes en tres sets fronte o primeiro clasificado da categoría, o Santiago, que fixo valer a súa condición de campión nun difícil encontro para as nosas.
Superadas en altura, forza, e non tanto en xogo, as cadetes rianxeiras só puideron defender ante o rival co ataque e servicio máis potentes da liga. Cada vez que as nosas se achegaban no marcador grazas a unhas boas defensas e uns ataques ben colocados, as santiaguesas logo se distanciaban dende a liña de nove metros cuns canonazos impresionantes para esas idades. Malia todo, as rianxeiras non tiraron a toalla e xogaron ata o final, conseguindo no 3º set o mellor parcial.
Por parte do Rianxo xogaron: Paula, Marta, Sara, Laura, Lía e Diana.
Esta derrota sitúa ás cadetes nun definitivo 4º posto da táboa. A vindeira e última xornada desta liga cadete zonal femenina enfrontará ás nosas co San Sadurniño, penúltimo clasisficado. Esperemos que se repita o 3-1 a favor do partido de ida!
C.V.SANTIAGO 2 - 3 C.V.RIANXO   LIGA ZONAL XUVENIL FEMENINA
Partido de infarto de pouco máis de dúas horas o domingo pola mañá na capital, onde as xuvenís se enfrontaban ó Santiago na loita polo segundo posto da táboa.
Como no encontro anterior das cadetes, as xuvenís mantiveron o seu xogo dende a defensa, moi sólida durante todo o encontro, fronte uns ataques locais que pouco teñen que envexar ós da liga galega. A igualdade no marcador, presente en tódolos sets, só se rompía dende os 9 metros, cos dous equipos moi atinados que forzaban ó máximo a recepción do rival.
Logo dos dous primeiros sets a favor para as nosas, as santiaguesas meteron primeira no terceiro set, chegando a ter unha vantaxe de ata 10 puntos (21-11). Con todo, as nosas non deixaron de pelear, e con dúas boas rachas de saque puxeron o 23-22 no marcador, que finalmente se levarían as locais logo de outras xoias desde o servicio. No cuarto set non impuxeron unha vantaxe tan ampla no marcador, pero sí no xogo, moi eficiente na defensa, o que obrigaba ás rianxeiras a forzar o ataque ó máximo. Logo duns erros cometidos a finais do set, as locais acadaban o empate 2-2. No tie-break o Santiago seguiu na mesma liña de xogo, acadando unha considerabe vantaxe (9-3), pero as nosas voltarían tirar da defensa para poñelas contra as cordas 13-13 e finalmente levarse o encontro tras dous puntos finais agónicos.
Polas xuvenís xogaron: Yaiza, Ana, Paula, Ainhoa, Naomi, Alicia, Diana, Laura, Sara e Jenny.
Con esta victoria as xuvenís teñen case asegurada a 2ª praza da clasificación, a esperas desta última xornada que as enfrontará contra o último clasificado, o Voleibol Maniotas. Sorte!
C.V.RIANXO 3 - 2 BURGAS VOLEI   2ªDIVISIÓN A MASCULINA
Retomaban a actividade os senior logo de tres semanas de parón, tres semanas que lles pasaron factura neste encontro. Ainda que en liñas xerais non fixeron un mal partido, ós senior puidolles a confianza tanto no segundo set coma no cuarto, nos momentos de manter as vantaxes, o que fixo que os ourensáns forzaran o tie-break logo de tirar un cuarto set cun 22-16 a favor. Con todo, os rianxeiros superon dominar a situación nos momentos clave cun bo ataque e unha boa defensa en segunda liña. Cun 8-5 a favor no cambio do quinto set, os senior mantiveron esta vantaxe para rematar un partido no que se deixaban un valioso punto.
Logo desta victoria os senior manteñen á 3ª praza da clasificación a falta de tres xornadas para que remate a competición. Esta xornada desprazaranse a Lugo para enfrontarse ó EMEVE, quinto clasificado, e despexar dúbidas para o derradeiro encontro da tempada que os enfrontará contra o Noia nun partido que semella moi emocionante.
Publicado por Club Voleibol Rianxo en lunes, febrero 18, 2013 7 comentarios
Enviar por correo electrónicoEscribe un blogCompartir con TwitterCompartir con FacebookCompartir en Pinterest
lunes, 28 de enero de 2013
Logo do parón de Nadal comezan as segundas voltas en tódalas categorías do clube, así que imos cun repaso para poñernos ó día.
Comezaron as súas andadas os máis pequenos a semana pasada cas concentracións en Noia. Resultados dispares para os nosos equipos, onde moitos dos xogadores comezaron este ano e todo o rebumbio destas concentracións lles queda novo.
Empezamos cos benxamíns, que con 8-9 anos xa levan 3/4 en victorias e se atopan na segunda praza da táboa, cun partido non presentado. Hai que mencionar que a normativa para estas competicións obriga a ter o dobre dos xogadores en pista no equipo (benxamíns 6 e alevíns 8). De non ser así o encontro xógase igualmente, pero con 2-0 ,25-0, 25-0 en contra para o equipo sen tódolos xogadores, cousa que se fai complicada dadas as edades dos rapaces, coma nos pasou esta semana.
Na categoría alevín presentamos equipo mixto, no que se atopan a maior parte dos rapaces novos, pero que se están afacendo a competir a base de 3 partidos por día. Ocupan a 5ª praza con 2 victorias e 4 derrotas.
E xa cas "maiores", as infantís. que ocupan a 1ª praza con 2 victorias e 1 derrota, esta última contra o Ames cadete, que milita nesta categoria a pesares de haber unha liga cadete.
A seguinte xornada de deporte escolar disputarase o 16 de febreiro, asi que a aproveitar estas semaniñas para adestrar.
Xa sexan victorias, derrotas ou non presentados, o importante nestas idades é que os rapaces o pasen ben, que xoguen ó voleibol e se empecen a formar, como xogadores e como persoas.
Seguen na mesma línea os infantís, derrota tras derrota, pero cunha melloría que se vai notado en cada encontro. Condicionados sempre polo saque dos rivais, os nosos rapaces comezan a defender e a montar ataques xa con xeito, pero seguen ca cadencia no saque onde se ven superados sempre polo contrario. Estas rachas no saque dos rivais son as que provocan os baixóns no ánimo dos rapaces, incapaces de reaccionar e quedando sempre 4 ou 5 puntos por abaixo. Ocupan o penúltimo posto na clasificación, 8º.
Tamén coma os pequenos, os infantís retoman a competición o 16, recibindo a Ourense na casa.
Hai que seguir adestrando se se quere mellorar, e eso faise día a día!
Mantense na 4º praza o equipo cadete, a pesares de estar condicionado case sempre polas baixas do equipo xuvenil, o que nos obriga a tirar das infantís para competir. Con todo, esto sempre é positivo, dado que as cadetes cambian o posto respecto dos encontros xuvenís e as infantís compiten noutro nivel, o que serve para seguir mellorando. As cadetes recibirán ó terceiro clasificado, o Xiria, este sábado no municipal de Rianxo.
Con contundentes victorias estas dúas últimas semanas, as xuvenís manteñen a 2ª praza da táboa, tan só superadas polo conxunto de Padrón, invicto. Cun bo grupo nos adestramento, as xuvenís seguen mantendo unha notable melloría respecto ó comezo da tempada, sobre todo tendo en conta que é o primeiro ano que xogan nesta categoría. Aínda que condicionadas ás veces polos estudos e últimamente polas lesións, as rapazas seguen na liña da victoria, contundentes 3-0 a base dun forte saque e unha boa defensa. Este sábado reciben a Padrón, encontro clave se queren aspirar á primeira praza. Sorte!
Logo do tropezo en San Sadurniño, os senior ánclanse na 3ª posición, tendo ó segundo clasificado, o San Sadurniño mesmo, a 8 puntos e ó primeiro, Noia, a 12 puntos. Con todo, restanlles 4 partidos para acabar a tempada, onde tres deles foron 3-0 a favor na primeira volta, e o último contra Noia, onde perderon 3-2, así que non se pode tirar a toalla. O seguinte encontro enfrontaraos co Ourense na casa o día 16, polo que dispoñen de tres semanas para perfeccionar o bloqueo e a defensa.
Sorte a tódolos equipos e a seguir adestrando!
Publicado por Club Voleibol Rianxo en lunes, enero 28, 2013 0 comentarios
Enviar por correo electrónicoEscribe un blogCompartir con TwitterCompartir con FacebookCompartir en Pinterest
lunes, 10 de diciembre de 2012
IES TEIS 3 - 0 C.V.RIANXO (LIGA GALEGA INFANTIL MASCULINA
Seguen con mal pé os infantís, que logo deste encontro acumulan unha racha de 7 derrotas consecutivas. Ainda que o Teis era un rival asequible, os nosos pequenos non pudeiron acadar nin un set en Vigo. Dende o saque ata o remate, os rianxeiros non teñen opcións en ataque debido á desgana na defensa e á falta de mobilidade, cousa que aproveitan os rivais para non complicarse o xogo e esperar polos erros dos nosos. Os infantís terán que adestrar moi duro no Nadal se queren sair adiante nesta liga galega.
IES TEIS 3 - 0 C.V.RIANXO 2ª DIVISIÓN A MASCULINA
Tamén tropezo dos senior en Vigo, que ven finalizada a súa racha de catro victorias consecutivas. Ainda que sen realizaren un mal xogo, os rianxeiros non puideron derribar a forte defensa do Teis, moi ordenados na segunda liña. Os tres sets foron un calco, igualdade ata os 17-18 puntos, onde os locais se poñían a traballar atrás sen importar o que puidera pasar na primeira liña, defendendo todo canto os nosos lle botaban. O Rianxo tamén fixo un bo encontro na defensa, pero os erros no bloqueo eran un lastre que os acababa afundido a finais de set, onde os vigueses tiraban da man dos centrais para poñerse adiante no marcador e levarse o encontro.
FISIOTERAPIA CINESIA NOIA 3 - 2 C.V.RIANXO 2ªDIVISIÓN A MASCULINA
Derrota pola mínima este sábado en Noia no partido da xornada. Os nosos, logo da rotunda derrota ante Teis, sabían da necesiade de puntuar neste encontro para non descolgarse da táboa. E así foi. No primeiro set estaba o xogo igualado, e foron os propios rianxeiros quenes o estragaron con 9 erros no saque. Dándose conta da necesidade de reducir os fallos, o Rianxo deixou de arriscar co saque forte e buscou o saque mais colocado, co que obtivo bos resultados o resto do encontro. Empatado o segundo set, o Noia tirou do forte ataque do ex xogador rianxeiro Marcos para poñer o 2-1 no tanteo, pero os nosos non se viñeron abaixo e deseguida respostaron cun incontestable 14-25. No quinto e derradeiro set a cousa non podía estar máis igualada. 8-7 para os noieses ó cambio cando ó Rianxo lle veu o baixón de tódolos encontros, desta volta no momento menos oportuno, chegando ó 14-9 para os locais. Fóra de tódalas quinielas, os rianxeiros puxéronse 14-14 logo de dous bloqueos e uns fortes ataques, tanto polas alas coma polo centro. Unha boa xogada do Noia poñía o 15-14 e, logo dun punto final de infarto con ata sete ataques e defensas rozando os focos do pavillón, os locais conseguían poñer o balón no campo rianxeiro pese a tirarse por el tres dos nosos xogadores.
Unha mágoa a esta derrota fronte os noieses, que acadaron a condición de invictos na primeira volta da liga. Con todo, os rianxeiros, que se poñen terceiros, seguen ca cabeza ben alta coñecedores da súa capacidade para seguir adiante e apretar tanto ó Noia (primeiro) coma ó San Sadurniño (segundo).
Publicado por Club Voleibol Rianxo en lunes, diciembre 10, 2012 0 comentarios
Enviar por correo electrónicoEscribe un blogCompartir con TwitterCompartir con FacebookCompartir en Pinterest
martes, 27 de noviembre de 2012
SEGUE A RACHA DOS SENIOR. AS XUVENÍS CEDEN O LIDERATO
C.V.PADRÓN 3 - 1 C.V.RIANXO - LIGA ZONAL XUVENIL FEMENINA
Axustada derrota a das xuvenís en Padrón esta fin de semana, que caeron 3-1 cuns parciais moi axustados. Logo de confirmarse a baixa de dúas colocadoras para o encontro, os adestradores víronse na obriga de entrenar o sistema de unha colocadora, o que se cadra foi o condicionante do resultado final. Desmostrando o porqué da súa primeira praza, as de Padrón mantiveron o nivel de xogo durante todo o encontro, obrigando ás rianxeiras a esforzarse ó máximo, en especial a colocadora, Yaiza, que se tivo que afacer ó sistema nun só partido. Con todo, e como xa ven sendo costumbre, o saque das nosas xuvenís segue sendo o condicionante dos encontros, unha mágoa que desta vez non fora suficiente para acadar a victoria. Logo de empatar 1-1 no 2º set e ceder o 3º por só tres puntos, as rianxeiras caeron nun emocionante final pola mínima 26-24.
Esta derrota cédelle a primeira praza ás rapazas de Padrón, quedando as nosas xuvenís en segunda posición. Esta semana recibirán en Rianxo ó C.V.Santiago, terceiro clasificado. Moita sorte!
C.V.RIANXO 0 - 3 EMEVE - LIGA GALEGA INFANTIL MASCULINA
Clara derrota dos infantís fronte o EMEVE, o líder da categoría, nun partido que durou pouco menos dunha hora. Sabendo a dificultade do encontro, os infantís saltaron á pista con todas as ganas, pero o bo saque rival e en conxunto a súa superioridade no xogo deseguida fixo que baixaran a cabeza, deixando de pelear os puntos e facendolle ó EMEVE o partido máis fácil do que xa era. Pese ós nervios e a falta de concentración, os rianxeiros demostraron uns destellos de calidade no terceiro set, ainda que logo se esfumaban co potente saque lucense.
Con esta derrota os infantís manteñen a quinta posición na clasificación, só que cun encontro de máis respecto dos seus perseguidores. Deberán espabilar se non queren quedarse á cola! Esta xornada desprazaranse á Coruña para medirse ó Calasancias, terceiro clasificado. Sorte!
C.V.RIANXO 3 - 0 EMEVE - 2ªDIVISIÓN A MASCULINA
En pouco menos de 50 minutos remataban os senior o seu encontro fronte o EMEVE cun claro 3-0. Os lucenses, que se presentaron cun equipo case xuvenil, acusaron a baixa para este partido de Jose Valle,  non foron rival para a defensa en primeira liña e o ataque rianxeiro, que vía como case cada acción se convertía nun punto a favor. Dado o claro parcial do primeiro set, o adestrador decidiu darlle minutos ós usuais suplentes, que lonxe de empeorar o resultado ainda o melloraron en 2 puntos cun 25-12. Boa actuación de Anxo, Suso e Cristian, que viron recompensado o seu esforzo nos adestramentos cun partido que souperon solventar sen problemas.
Os senior rianxeiros manteñen a racha de victorias, sendo esta a súa quinta consecutiva, que os sitúa en 2ª posición cun partido de máis respecto do San Sadurniño, 3º clasificado. Esta semana tócalles descansar debido ó partido xa desputado contra Narón cun 3-0 a favor. Semana que terán que aproveitar para adestrar, dado que para a seguinte xogaranse media liga nos seus deprazamentos a Teis e a Noia. A seguir traballando!
Publicado por Club Voleibol Rianxo en martes, noviembre 27, 2012 2 comentarios
Enviar por correo electrónicoEscribe un blogCompartir con TwitterCompartir con FacebookCompartir en Pinterest
martes, 20 de noviembre de 2012
DÚAS VICTORIAS E DÚAS DERROTAS NESTA XORNADA
C.V.RIANXO 3 - 2 IES AMES - LIGA ZONAL XUVENIL FEMENINA
Axustada victoria das xuvenís este sábado en Rianxo fronte o Ames. Cun 2-0 inicial e 7 puntos de vantaxe no terceiro set, un lapsus entrou no equipo das rianxeiras, que tiveron que pelexar pola en principio doada victoria ata o tie-break. Comezaba o encontro cun Rianxo dominando, como xa ven sendo normal, dende a liña de nove metros. Cunha boa organización do xogo por parte das colocadoras Yaiza e Ana, as rapazas dirixidas por Héctor Matilla levaronse o primeiro set con comodidade, ainda a pesares de ceder 5 puntos cando só lle quedaba un para o 25.
Un saque tras outro, as rianxeiras fixeronse co control do segundo set dende os primeiros puntos, anunlando tódalas opcións de ataque do equipo rival. Cun 25-8 final, o encontro semellaba estar xa no peto das locais.
E coma nos anteriores sets, o xogo rianxeiro impuxose ó Ames moi axiña. Ata o 19-15, momento no que o Ames comezou a tirar tamén de saque, o que non se vira no resto do partido. Logo duns 6 aces do Ames, as nosas rapazas non foron quen de contrarrestarlle o xogo, cedendo un set que parecía cantado.
No cuarto o Rianxo seguiu as directrices do final do xogo anterior, que xunta cunha inspirada defensa visitante tiraron por terra calquer indicio de xogo rianxeiro. Non foi ata o derradeiro set que se ergueron as nosas, retomando o control dende os nove metros e levándose un importante 3-2 final.
Polas xuvenís xogaron: Ana, Yaiza, Diana, Cristina, Alicia, Naomi, Laura e Irene.
Logo desta axustada victoria as xuvenís sitúanse segundas na táboa, empatadas a puntos co Padrón, primeiro clasificado, pero cun set máis en contra.
A próxima xornada o equipo xuvenil enfrontarase ó Padrón a domicilio o sábado ás 17h. Moita sorte!
C.V.RIANXO 0 - 3 IES AMES - LIGA ZONAL CADETE FEMENINA
Logo do partido xuvenil chegoulles o momento ás cadetes, que non puideron repetir o resultado das anteriores. Tamén contra o Ames, que dispoñía de 4 xogadoras que xogaran contra as xuvenís, as rianxeiras tiveron un encontro no que foron de menos a máis, pero que non estiveron á altura das rivais.
Ó contrario que no encontro anterior, o Ames foi quen dominou no saque de principio a fin. Un saque que as nosas a duras penas conseguían levantar, o que reduceu con creces as posibilidades de puntuar debido á boa defensa do Ames. Malia todo, as nosas cadetes, apoiadas por dúas xogadoras do equipo infantil debido ás baixas, deron a cara fronte un rival claramente superior. Ben situadas en defensa, non deron ningún punto por perdido, nin sequera en bloqueo, moi complicado nesta categoría.
Polas cadetes xogaron: Marta, Sara, Diana, Laura, Lía, Noemi e Andrea.
Logo desta derrota as nosas cadetes sitúanse no 3º posto da clasificación, por detrás do Ames e de Padrón. A próxima xornada tocaralles descansar.
BURGAS VOLEI 3 - 1 C.V.RIANXO - LIGA GALEGA INFANTIL MASCULINA
Longa e madrugadora viaxe para os infantís, que se desprazaban a Ourense o sábado pola mañá para enfrontarse ó Burgas Volei.  Encontro complicado para os nosos pequenos, ós que lles está pesando o ser debutantes nesta competición. O infantís pouco puideron facer contra o Burgas, superior en tódalas facetas xogo. Con todo, foron capaces de roubarlle un set grazas á traballada defensa e a unha boa racha dende a liña de saque. Entreno tras entreno, os infantís, equipo no que a maioría ven de xogar en alevíns, vai dando co seu xogo. Nótaselle unha boa melloría, que segue sen ser suficiente para acadar os resultados nesta complicada liga.
Logo desta derrota, os infantís sitúanse no 5º posto da táboa. A próxima xornada enfrontaranse ó líder da clasficación, o Emeve. Moita sorte!
BURGAS VOLEI 0 - 3 C.V.RIANXO - 2ªDIVISIÓN A MASCULINA
Traballada e merecida victoria dos senior fronte o Burgas, un dos ósos a roer a domicilio desta segunda división. Logo de ter que adiantar o xantar para saíres a Ourense, os senior chegaron ó pavillón Paco Paz sabedores da dificultade do encontro.
Logo dun inicio axustado coma noutros partidos, os nosos senior sufriron o baixón típico que veñen padecendo nos últimos encontros, cedendolle 6 puntos ó Burgas cun 19-13. Por sorte foron que de retomar a concentración, e pouco a pouco, puxeronse á par cun 22-22. Logo duns atinados saques e unhas boas defensas, o ataque foi máis doado para os rianxeiros, que se impuxeron pola mínima, 23-25.
Comezaba o segundo set coma o primeiro, igualdade ata mediado o set. Desta volta foi o Rianxo que colleu a vantaxe, unha vantaxe de 4 puntos que non deixou escapar. Un traballado bloqueo por parte dos centrais propiciou unhas defensas máis doadas, que foron ben rentabilizadas polo ataque das alas para establecer o 21-25.
Apretaron os locais no terceiro set, e xunto ca volta do baixón rianxeiro, o Burgas obtivo unha vantaxe de 9 puntos cun 13-4 a favor. Contra todo pronóstico, os nosos senior non baixaron os brazos e comezaron a xogar dende a defensa en primeira liña, moi boa durante todo o encontro. Isto, xuntado cun forte ataque, propiciou a remontada máis dura que tiveron nesta liga. Cun 23-23 no luminoso, comezou un tira e afloxa por parte dos dous equipos, do cal resultou vencedor o Rianxo logo dun agónico 29-31.
Polo Rianxo xogaron: Miguel, Héctor, Brais, Jose Manuel, Román, Carlos, Suso e Eric.
Logo desta sufrida victoria, os senior acadan o 3º posto da táboa, a só dous puntos do San Sadurniño, que caeu 1-3 fronte o Noia no partido estrela da xornada.
A próxima xornada os senior recibirán en Rianxo ó Emeve o sábado pola mañá. Sorte!
Publicado por Club Voleibol Rianxo en martes, noviembre 20, 2012 0 comentarios
Enviar por correo electrónicoEscribe un blogCompartir con TwitterCompartir con FacebookCompartir en Pinterest
Suscribirse a: Entradas (Atom)
El Náutico Boiro se llevó el derbi ante un buen Mexillón de Ouro
El Rianxo resolvió en el último set un partido de infarto
El Nautico Boiro sigue lider tras vencer al Oviedo
Un pletórico Náutico Boiro barrió de la pista al Jovellanos
Un ilusionante Rianxo ganó al Oviedo en el debut liguero
Oviedo, primer rival del Mexillón de Ouro
El Mexillón de Ouro quedó apeado de la Copa Galicia
VideotecaCea 2006(1ª parte)Cea 2006(2ª parte)Partido Arqo Rianxo - Emeve (2006)Pelotaso na cara entrenando (2008)
Federación Galega de Voleibol
Envianos as túas fotos
Tema Fantástico, S.A.. Con la tecnología de Blogger.